**Н А Г Р А Д Е Н И**

Кузман херој наш

Кузман херој наш,
светлина во мрак,

твоето дело и храброст

нè направи горди нас!

Вечно ќе те памтиме,

името твое ние ќе го славиме!

Сонуваше Кузман

за мирот и радоста,

на својата земја,

ѝ ја подари младоста!

Македонија слободна.

Со права за секој од нас,

чекорам напред, одам,

Кузман - викаме сите на глас!

Јана Ајановска IV-1

II награда

Живот и светлина над Македонија

 Родена сум и живеам во Македонија веќе девет години. Најубавата, светла земја на југот од Европа.

 Во Македонија ние децата сме сончевата светлина. Ја создаваме светлината со нашата смеа, игра, радост, ја подобруваме и развиваме. Нашата земја е прекрасна со многу убава природа, реки и езера. Моите омилени годиншни времиња се лето и зима, кога секој викенд шетаме со моето семејство, си играм со моите другари и многу се забавувам. Уживаме на планините, ги слушаме водопадите како плискаат, реките како брзаат, дрвјата како шушкаат со лисјата и птиците како ни црцорат и ни пеат песни. Берам и шарени цвеќиња, галам многу слатки кучиња и кученца. Најмногу го сакам мојот град Скопје со Градскиот Парк и планината Водно, која секој ден се гледа од мојот балкон. Многу го сакам и моето училиште зашто знам дека ме учи како да ја создадам светлината на нашата мила Македонија. Се радувам што сум дете кое расте во Македонија.

 Сè ќе направам за мојата мила татковина да биде убава и среќна за сите.

Марија Колева IV-3

 III награда

Живот и светлина над Македонија

 Македонија, мојата татковина е земја што блеска со светлина и живот. Нејзината убавина ја гледам секој ден, од зелените полиња, до високите планини, од сините езера до мирните реки. Тука, секоја зора почнува со светлина што го буди животот, а секое зајдисонце го заспива под ѕвездено небо.

 Кога сонцето ќе изгрее над Шар Планина, ќе ги осветли бреговите на Охридското Езеро, целата природа оживува. Птиците весело пеат, цвеќињата ги отвараат своите ливчиња, а луѓето започуваат нов ден со надеж и радост. Оваа светлина не е само од сонцето, туку е светлина што извира од нашите срца, од нашите традиции и од љубовта кон нашата земја.

 Нашата Македонија е преполна со живот. На селските ниви, земјоделците работат и ја одржуваат земјата плодна. Во градовите, улиците се полни со детска смеа и песни. Планините се дом на диви животни тајни патеки, додека езерата го одразуваат мирот и спокојот.

 Светлината на Македонија не е само во природата. Таа е и во нашата историја. Таа е во нашите јунаци што ја бранеле земјата, во песните што ги пееме на празниците, во топлината на семејните огништа. Светлината на Македонија е во секое срце што ја сака оваа земја и што ја гради нејзинат иднина.

 Кога размислувам за Македонија, ја замислувам како ѕвезда што секогаш свети, без разлика на облаците што може да се појават. Таа светлина нè поврзува сите нас, нејзините деца и ни дава сила да продолжиме напред, горди на тоа што сме Македонци.

 Македонија е мојот дом, мојата инспирација, мојата гордост. Животот и светлината на Македонија се нашиот најголем подарок, нешто што треба да го чуваме и да го негуваме за генерациите што доаѓаат.

Нина Станчева V-3

I награда

**П О Ф А Л Н И Ц И**

Живот и светлина над Македонија

Сакам да живеам во мојата Македонија, исполнета со мир, меѓусебно почитување, каде што за војната, гладот и сиромаштијата само ќе се раскажува, а не да се доживува. Сакам секој да има свој дом и мирен сон. Сонцето со неговиот сјај да свети подеднакво за сите и да го грее секого. Љубов и пријателство да извира од нашите срца кон секого, а животот да биде поубав за сите!

Таква е мојата Македонија што ни дава светлина на сите!

Ива Блажевска IV-3

Живот и светлина над Македонија

Македонија моја мила,

ти си наша сила,

сонцето силно над тебе сјае,

радост и топлина нас ни даде.

Со планини, реки и езера си полна,

да ја излечиш душата болна.

Со раширени раце

ти нè чекаш,

безрезерна љубов,

ти ни пружиш.

Ти си редок бисер наш,

сјаеш како блесок да си,

потоци, реки, планини си полна,

твојата љубов кон нас е безбројна.

Ана Марија Јовановска V-3

Живот и светлина над Македонија

Детскиот живот во Македонија е многу убав. Македонија е слободна држава. Нејзините убавини се: езерата, рекaите, шумите, планините, полињата и друго. Сите деца имаат топли домови. Одат во убави училиште. Децата посетуваат разни, слобдни активности: фудбал, хор, играорна и друго. Летно време одат на кампови, а зимно време на зимување. Децата имаат многу игралишта и детски паркови. Затоа ние децата сме многу среќни.Сите ние ја сакаме многу нашата татковина!

Исидора Стојановиќ IV-3

Живот и светлина над Македонија

 Нашата земја Македонија пред да стане самостојна и слободна била под туѓо ропство. Најдолго време била под турско ропство. Кога сме се ослободиле, за жал, се случила Втората Светска Војна и Македонија повторно била поробена, овој пат од Фашистите. Еден од најистакнатите народни херои, кој се борел во Народно ослободителната борба е Кузман Јосифовски – Питу. Заради неговите заслуги во борбата за ослободување на Македонија, македонскиот народ го опева во песни и именува училишта, булевари и други објекти со неговото име. Со тоа ја изразува својата благодарност кон неговото дело.

 Нашето училиште го носи неговото име и секоја година на 25-ти февруари го славиме патрониот празник и се потсеќаме на неговиот живот и дело.

Ева Данаилов IV-3

Животот и светлината над Македонија

 Животот во Македонија со светлината во неа, ни ја дале нашите борци во борба за сслобода. Слободата дојде, но борците загинале. Некои велеле дека не биле наши борци, но ние знаевме дека се наши и слободата ниој не може да ни ја одземе. Животот во Македонија е траен. Сите си живееме слободно со еднакви права. Македонија ќе биде засекогаш светла со убавиот живот во неа.

Милица Андоновска V-2

Земја Македонија

Крај Вардар наш бистар

што нечујно под сончев зрак,

си клокоти,

калдрма чаршиска тропоти.

Под сино небо чисто –

Охридско Езеро мирува,

какво никаде нема исто.

Славеј кротко песна шири,

рај за добра душа.

В село оро и џагор уште

од изутрина се слуша.

А, пак баба, дома на внучињата

тавче – гравче им пече.

Ех, за тие вкусни јадења,

што уште не може да се рече!

Тука, во мојата татковина,

кај што сите сме дома.

Луѓе со срце медено,

само овде јас да останам

ми е судено.

Тука, длабоко балканската прегратка,

светло чека наша Македонија.

Поубава од сон в топла постела

среде мирна, ѕвезнеда ноќ.

Нека продолжи да живее

во мир и заедничка моќ.

Од Шара, до Пелистер,

од Струшки вечери на поезијата,

до Маркови Кули.

Убавините Македонски се нижат

како ѓердан бисерен на мајчино грло.

Јана Димовска V-1

Живот и светлина над Македонија

Македонијо мила,

ти си чиста како свила,

Сонцето над тебе свети,

низ полиња, шуми и реки.

Планини високи, езера сини,

небото блеска со ѕвезди мили,

Децата твои пеат,

и сите весело се смеат.

Деца сме ние, учиме сега,

за татковината што на сите ни треба!
Ти си наш дом, нашата иднина,

Македонија дава живот и светлина!

Дарија Полизовски IV-3

Живот и светлина во Македонија

Над Македонија зората се раѓа,

земја на убавина, сила и слава.

Каде реките низ долините течат,

и планините до недоглед ечат.

Сонцето во бранови се слева,

ги буди полињата заспани.

Неговата светлина низ деновите,

нацијата прекрасна ја брани.

Низ тешки искушенија,

нејзното срце сè повеќе се вжешти.

Низ езерскиот сјај, Македонската љубов сјае.

Во секое село, во секој град,

Македонија вечна да е!

Симон Трајков V-3

Животот и светлина над Македонија

Еј животе, судбина наша,

Македонија е татковина ваша!

Како светол зрак,

сонцето над нас грее

Македонец знамето гордо го вее!

Гордо сите исправено стоиме,

со векови и дела ние постоиме!

Живот и светлина,

во неа блика

Македонија е најубава слика!

Во ропство ние

со години сме живееле,

но гордо сега

нашата химна ја пееме!

Дарија Ангеловска IV – 1

Живот и светлина над Македонија

Сонце со светлина грее,

Македонска химна гордо се пее!

Црвени и жолти цветови насекаде,

љубов кои преубавата татковина секаде.

Реката Вардар - бучна мелодија клокоти,

среќна шушкава песна локоти,

крвта на борците вредни,

македонски возбудливи свадби,

и од далеку гледни.

Мили Македонци,

мои прекрасни соработници,

вие сте прекрасни вредни работници,

најубавите и најсилните жени ги имаме,

пример и убавина од нив земаме.

Дора Табаковска V-2

 Земја на сонцето

Македонијо, земјо мила,

вековни тајни во себе си скрила,

поглед на убавина,

мек како свила.

Горди сме што те имаме,

од душмани што те браневме,

борците наши храбри,

дадоа крв да те зачуваме.

Знамето црвено – жолто го вееме,

и на химната гласно пееме,

да не чујат сите,

од ридови до котлини.

Големо богатство си имаме,

а природата сè ни дарила,

од шуми до долини,

од високи планини,

до езера големи.

Андреа Штерјова V-1

Живот и светлина над Македонија

 Еден пролетен сончев ден додека си трчав во дворот, неочекувано на вратата се појавија моите братучеди од Германија. Јас во тој миг бев зачудена и пресреќна.

 Следниот ден ние ги прашавме дали сакаат да им покажеме дел од знаменитостите. Тие се согласија со тоа. Тргнавме. Додека патувавме, моите братучеди ме прашаа како ми минува еден училишен ден. Јас почнав да им раскажувам. После утринските подготовки, јас одам во училиште. На училиште имаме неколку часови, потоа имаме слободно време кога најважно од сè е да се другарува. Тоа сè јас го правам во училиштето ООУ „Кузман Јосифовски - Питу“. После си одам кај баба ми и дедо ми, бидејќи тие живеат блиску до моето училиште. Потоа доаѓаат мајка ми и татко ми од работа и си одиме дома. Ги завршуваме домашните обврски. Кога е викенд стануваме покасно и се дружиме со другари во парк, училишен двор и слично. Понекогаш одиме и на планината Водно. Понекогаш патува и одиме во други градови. Некогаш знаеме и да отидеме и во други држави. Најзабавно е што некогаш може да нè изненадат нашите родители, како на пример: да ни дадат подарок. Кога на моите братучеди им кажав дека ние кога ќе дојдат може да ги прошетаме и во други градови: Струга, Охрид итн. Нашиот секојдневен живот минува брзо.

 Помина една прекрасна недела со моите братучеди и си ветивме дека кога ќе дојдат ќе им покажам повеќе знаменитости.

Марија Спасовска IV-1

Живот и светлина над Македонија

 Мојата татковина Македонија е земја богата со историја, традиции и природни убавини. Во Македонија се раѓам, растам и живеат со моето семејство и се дружам со другарчинњата.

 Секој ден додека одам на училиште ја гледам природата, а во училницата стекнувам нови знаење и другарства. Знам дека ние децата сме иднината и светлината на Македонија. Во училиште учиме и се забавуваме, а наставничките ни помагаат да станеме подобри личности. Тие ни даваат совети за понатаму во животот, како наши втори мајки, а училиштето е наш втор дом. Јас ја обожувам природата: во пролет шарените цветови, во лето сините езера и реки, во есен златно жолтите лисја, во зима мекиот снег. Често со моето семејство ги посетуваме природните убавини: Охридското Езеро, националните паркови Маврово и Пелистер и нашите убави планини.

 Секое изгрејсонце во нашата татковина носи нова надеж за подобро утре. И поубав живот.

Ведрам Крстевски IV-1